<classify> KATIBU Mkuu wa Chama cha Mapinduzi CCM, Dk Ally Bashiru ametangaza bodi ya muda ya kushauri namna ya kuendesha vyuo vya Umoja wa Vijana wa CCM UVCCM vinavyofufuliwa wakati utaratibu wa Kamati Kuu unaandaliwa ili kuendesha vyuo hivyo.Alisema ili kusimamia vizuri vyuo vya UVCCM ambavyo vinafufuliwa kama Ihemi na Kibaha bodi hiyo itasaidia kuwashauri vijana wanaopata mafunzo kuwasaidia kuacha kufikiria kuajiriwa.Bashiru alitangaza bodi hiyo Desemba 8, 2019 wakati wa uzinduzi wa chuo cha mafunzo Ihemi pamoja na uzinduzi wa majengo na miradi ya maendeleo inayoanzishwa katika chuo hicho.Bodi hiyo itaundwa na watu Mwenyekiti wa mkoa wa Iringa ambaye atakuwa mwenyekiti wa bodi, mkuu wa chuo na atakuwa Katibu wa bodi. Wajumbe wengine ni mlezi wa chama akiwakilisha Kamati Kuu ya bodi hiyo,alisema.Wengine ni Mnec wa Iringa, makatibu wa jumuiya wa mikoa. Kituo hicho kitawaandaa vijana na makada na viongozi kuongoza mapambano ya ujenzi wa uchumi wa kitaifa.Akizindua majengo na miradi ya maendeleo ya chuo cha mafunzo Ihemi, Makamu Mwenyekiti wa CCM, Philip Mangula aliwataka vijana kufuta fikra za kufikiria kuajiriwa bali kujiajiri. Mlezi wa CCM Mkoa wa Iringa, Mizengo Pinda alisema malengo ya chuo hicho ni kujenga hisia ndani ya vijana nchini, juu ya siasa ya nchi hii kwa maslahi ya Watanzania.Nimependezwa kuona chuo cha mafunzo Ihemi kimekuwa ni kituo cha kuamsha ari na fikra mpya kwa vijana kisiasa na kimaendeleo, mna ekari 1963 zitatumika katika majengo na kutoa mafunzo ya uzalishaji na vitalu nyumba ufugaji wa nyuki na kilimo kwa ujumlaalisema.Naibu Waziri,Ofisi ya Waziri Mkuu Kazi ajira na Vijana, Antony Mavunde alisema vijana 200 chuoni walifundishwa kilimo kupitia kitalu nyumba na 60 kupinda vyuma na kupitisha neti.Mkuu wa Mkoa wa Iringa Ally Hapi alisema wakati wa ukombozi kazi kubwa ya chama ni hamasa, lakini baada ya uhuru siasa imekuwa sayansi.Alisema ni wakati vijana kufundishwa kujenga hoja na kupigania chama na kukilinda.Chuo cha Ihemi ni chuo cha kihistoria ambapo muda mrefu kilisimama kufuatia changamoto na sasa kimefufuliwa na kitakuwa na miradi 21. Hadi kukamilika kitagharimu Sh bilioni 24 na kinatarajia kutoa ajira kwa vijana 14,000.  <topic>: kitaifa 